 -Dastuurka: qodobkan wuxuu gadaal kaga soo biiray khilaafka horay u jiray, wuxuu ku soo darsamay ka dibkii markii guddiga dastuurku soo bandhigeen nuqul qabyo ah, kaasoo laga muujiyey aragti dhinac ah, qodobbada qaarna xasaasiyad laga muujiyey, malaha waa in qof walba la raalli galiyo ama laga afti weydiiyo sida wax loo qorayo ama waxa la qorayo, heer lagu xukumay geeri isagoon Dastuurka wali nuurkaba arag, oodba mooddo dadka qaarkiis inay codka Alshabaab ku hadlayaan. 